open-index/open-wikipedia-markdown huggingface dataset:
Grace Aluka

**Grace Aluka** (yazaalibwa nga 2 Ogwomukaaga 2003) Munnayuganda musambi wa mupiira nga azannya ng'omuteebi mu liigi y'abakyala eya FUFA Women Super League ng'azanyira mu kilaabu ya Olila High School WFC ne ku Ttiimu y'abakyala ey'eggwanga ey'omupiira.

## Obuto bwe
Aluka yakulira mu Soroti era ava mu lulyo lwa Iteso.

## Emirimu gye mu Kilaabu
Aluka azannyidde aba Olila High School mu Uganda.

## Emirimu gye mu mawanga g'ebulaaya
Aluka yakiikirira Uganda mu mipiira gya 2020 African U-17 Women's World Cup Qualifying Tournament. yakomekereza emisomo gye ng'ali mu siniya mu kaseera k'emipiira gya 2018 CECAFA Women's Championship, 2019 CECAFA Women's Championship, 2020 Olympic African Qualifiers. Aluka era yakiika mu ttimu ya Uganda Crested Cranes mu mipiira gya COSAFA Women Championships egyali mu Port Elizabeth 2018.

### Goolo z'ateebye
*Olukalala lwa goolo za uganda*

## Ebijuliziddwamu


## Ebijuliziddwamu eby'ebweru wa Wikipediya

* Grace Aluka mu tterekro ly'abemizannyo ery'ensi yonna
* Grace Aluka ku mukutu gwa Facebook
Grace Kesande Bataringaya

**Grace Kesande Bataringaya** (yazaalibwa nga 4 Ogwomwenda 1970) Munnayuganda, munnabyabufuzi era mubaka mu Paalamenti. Mu 2011, yalondebwa ng'akiikirira Disitulikit y'e Rubirizi mu Paalamenti.

Mmemba mu kibiina ky'ebyobufuzi ekiri mu buyinza ekya National Resistance Movement.

## Emisomo gye
Yamaliriza emisom gye gya primary level mu 1983 ku Kyanamira primary school, Mu 1987 yamaliriza ebigezo bye ebya Uganda Certificate of Education (UCE) ku Hornyby girls secondary school e Kabale. Ebigezo bye ebya siniya ebimanyikiddwa nga Uganda Advanced Certification of Education (UACE) yabimaliriza mu 1990 ku Seseme girls secondary school mu Kisoro. Mu 1993 yatikkirwa okuva ku Makerere University ne Diguli eya bachelor's degree of Arts in Social science. mu Kampala.

## Obuvunaanyizibwa obulala
Ye Dayilekita alimu buyinza mu kitongole kya Livelihood Community Volunteer Initiative for Development (COVOID), ekitongole ky'obwannakyewa ekikolera mu Disitulikiti y'e Rubirizi.

## Ebijuliziddwamu
Grace Tubwita

**Grace Tubwita Bagaya Bukenya** (née Grace Tubwita), nga amanyikiddwa nga **Grace Tubwita**, mukayala munnayuganda, mukubi wa pulaani era munnabyabufuzi. Ye ssentebe w'ettendekero ly'abakubi ba pulaani erya *Uganda Institute of Physical Planners*.

## Obuto bwe n'emisomo gye
Grace Tubwita yazaalibwa mu Disitulikiti y'e Nakasongola era ayogera olulimi olumanyikiddwa nga (Ruluuli). Yakiikirira Disitulikiti ye mu Paalamenti ya Uganda ebisanja bibiri eby'omuddiriŋŋanwa mu Paalamenti 7 (2001 - 2006) n'eyo 8 (2006 - 2011), ku kaadi y'ekibiina kyebyobufuzi ekya National Resistance Movement (NRM). Yagibwa mu kifo kino mu kalulu k'ekibiina era nga yawangulwa Margaret Komuhangi, gwe yali yawangula, emirundi ebiri mu  2003 ne 2015.

## Ebirala ebikulu
Tubwita atuula ku bukiiko obukulembera Kkampuni ez'enjawulo omuli Uganda National Oil Company, ne national oil ekitongole ky'amafuta ekiweereza eggwanga. Era mmemba ku kakiiko akakwasaganya ebibira aka National Forestry Authority (NFA), nga nakyo kitongole kya Gavumenti nga bwekyalangirirwa eyali Minisita w'ebyamawulire n'okuluŋŋamya eggwanga, Rose Namayanja, nga 17 Ogwomusanvu 2014. Mu Gwomwenda 2016, Tubwita Grace Bagaya Bukenya yaweebwa Awaadi ya "Parliamentary Medal of Honor" mu kwagala okusiima obuweerezabwe mu Paalamenti ya Uganda.

## Laba na bino

* Ingrid Turinawe
* Pauline Irene Batebe

## Ebijuliziddwamu

## Ebijuliziddwamu eby'ebweru Wakipedya

* Omukutu gwa Website ogwa Paalamenti ya  Uganda
Grace Ndeezi

**Grace Ndeez**i mukyala Munnayuganda omusawo omukugu mu nddwade z'abaana era Pulofeesa asomesa abasawo b'abaana ku n'ebyobulamu bw'abaana ku Makerere University of Health Sciences n'ebirala ebikwata ku by'endya, akawuka ka mukenenya, okuziyira, omusujja gw'ensiri, nnalubiri, enddwadde z'okuddukana, abaana abawere, n'enddwadde endala ezitaataganya obulamu bwa abaana nga okugema, okuyonsa n'endala enddwadde z'abaana.

Grace naye mmeba mu ssomero lya Uganda National Academy of Sciences (UNAS), ng'alina PhD okuva ku Makerere University n'ekibiina kya University of Bergen

## Ebijuliziddwamu
Christine Nambirige

**Christine Nambirige**  muzannyi w'omupiira omunayuganda, azannya ng'omuwuwuttanyi ng'ayiga ku wiingi. Abadde memba oba omu basambi abaali ku ttiimu y'eggwanga ey'omupiira ey'abakazi.

## Kiraabu gy'abadde azannyira
Nambirige azannyidde ku kiraabu ya She Corporates mu Uganda.

## Gy'azannyidde mu by'ensi
Nambirige yazannyirako ku mutendera gwa ttiimu enkulu eya Uganda mu mpaka z'abakazi ey'omumwaka gwa 2012 eziyitibwa African Women's Championship, ezaali ez'okusunsula, mu mwaka gwa 2016, yeetaba mu mpaka z'amawanga agava mu buvanjuba  ne mu masekati ga Afrika eza CECAFA Women's Championship ne mu z'omwaka gwa 2018, ez'okusunsula ttiimu z'abakazi ezaali zigenda okwetaba mu mpaka za semazinga wa Afrika.

### Ggoolo zeyateeba ku ttiimu y'eggwanga
*Okuteeba n'olukalala lwa ggoolo za Uganda lwagatibwa era lwerusooka*
Christine Ntegamahe Mwebesa

**Christine Ntegamahe Mwebesa** munayuganda omusawo, eyaliko omubaka wa palamenti, nga yali akiikirira disitulikiti y'e Kabale mu palamenti ya Ugandan mu mwaka gwa 1994, mu palamenti ya Uganda eyo 6  wakati w'omwaka gwa  1996 okutuusa mu mwaka gwa 2001. Yadirwa Hope Mwesigye mu bigere mu mwaka gwa 2002 mu kulonda okwali okwabuli omu. Nga yeetegekera okubeera omubaka wa palamenti, Yakiikirira konsitituweensi y'emu, ng'omukungu mu mwaka gwa 1994 mu lukungaana olusengeka amateeka/

## Emirimu gye
Mu mwaka gwa 1994, yalondebwa okubeera ku kakiiko ka Uganda akasengeka amateeka akaUgandan Constituent Assembly, Mwebesa yalondebwa okukiikirira disitulikiti y'e Kabale.  Oluvannyuma, yaweereza ng'omukyala omubaka owa konsitituweensy'emu mu palamenti ya Uganda eyo, wakati w'omwaka gwa 1996 okutuusa  2001.

Mu mwaka gwa 2016, yomu kubaweebwa omudaali gw'okujaguza emyaka 50 egy'amefuga ga Uganda" mu ngeri y'okusiimibwa olw'obuwereza bwe obwali busukulumye kubalala, n'okubeera omwesiimbu eri ensi ye okuviira ddala ng'enaku z'omwezi 9, mu mwezi ogw'omwenda, mu mwaka gwa 1962, okutuuka mu naku z'omwezi 9, mu mwezi ogw'omwenda mu mwaka gwa 2012".

Nga tukyali mu mwaka gwa 2016, yalondebwa, era naakakasibwa ku ky'omumyuka wa ssentebe w'ekibiina ekiweereza 'eby'obulamu mu Uganda, ekifo kya kyalimu n'okutuusa kati.

## Laba ne

* Parliament of Uganda
* Kabale district
* Hope Mwesigye
Christine Obbo

**Christine Obbo** yazaalibwa mu mwaka gwa 1947, nga munayuganda eyakuguka mu by'enkulakulana y'abantu n'okumannya eneeyisa yaabwe. Yasomera ku setendekero ly'e Makerere mu Uganda, gyeyafunira BA ne MA ng'eyo gyeyafunira diguli eyali edirira eyasooka mutendekero lya University of Wisconsin, ne basala eyakusomera obweereere okuba ku Rockefeller Foundation. Yeeyali omukenkufu kutendekero lya Wheaton College, ate oluvannyuma ku Wayne State University, ate oluvannyuma neyeenyigira mu bikolebwa ku kawuka ka mukeneya oba obulwadde bwa siriimu, ekikula ky'abantu, n'ebikolebwa ku by'ensonga z'aantu.

## Emirimu gye
Ng'eyakuguka mu by'enkulakulana y'abantu neneeyisa, Obbo esira yaliteeka ku kunyonyola neeyisa y'abantu, mu Uganda eby'obuwangwa byabwe, neebibaawula. Yeeyawandiika akatabo ka *African Women abakyala abafirika*. Oluvannyuma, esira yaliteeka mu kunoonyereza ku biva ku kawuka kamukenenya oba obulwadde owa siriimu eri eby'obuwanga oba abantu ba  Afrika olw'okuba yali yeenyumiriza mu kunoonyereza ebikwatagana wakati wa sisitiimu y'eby'enfuna, n'okugerageranya ekikula ky'abantu mu Uganda n'engeri gyekiyinza okusala sipiidi oba okusaasaana kw'akawuka ka siriimu mu bitundu bya Uganda. Emirimu gye egisinga giviira ddala mu myaka gya 1980, ng'era Obbo akyakola okutuusa mu myaka gya 2000. Yali yagaba ku bukugu bwe mu bifo eby'enjawulo era ebingi, naye nga tebamutangira kwetaba munkungaana ezitegekebwa ekibiina ky'amawanga amagate gekitekamu ssente, okutangaaza ebifa ku kawuka kamukenenya oba obulwadde bwa siriimu mu Uganda mu by'embeera by'ensi, n'okuwandiikira abakakiiko akavunaanyizibwa ku by'enkulakulanya bya saayaansi w'ebitundu bya Afrika aka CODESRIA (Council for the Development of Social Science Research in Africa) eyabifulumya.

## Obulamu bwe
,Mu mwaka gwa 1975 Obbo yafumbibwa eyakuguka mu by'enkulakulana neeneeyisa y'abantu Aidan Southall eyafa mu mwaka gwa 2009 mu maka gge mu ggwanga lya Bufalansa
Grace Kwiyucwiny

**Grace Freedom Kwiyucwiny** era **Grace Kwiyucwiny** munnayuganda munnabyabufuzi mu Uganda eyaweerezaako nga minisita omubeezi ow'obukiika kkono bwa Uganda mu kabineti ya Uganda . Yalondebwa ku kifo ekyo nga 6 Omwezi ogwomukaaga 2016.  N'era yaweerezako ng'omubaka wa paalamenti omukyala akiikirira disitulikiti y'e Zombo . 

## Obuto bwe n’okusoma kwe
Yazaalibwa mu disitulikiti y’e Zombo, kitundu kya West Nile mu ttundutundu ly'obukiika kkono bwa Uganda. Yasomera mu *ssomero lya Lower Zombo Primary School* n'essomero lya *Warr Girls School* ku misomo gye egy'okufuna satifikeeti ya Uganda ey'ebyenjigiriza eyomutendera gwa siniya eyokuna (UCE) bweyali tannagenda  ku ssomero lya siniya erya Tororo Girls School ku msomo gye egy'okufuna satifikeeti ya Uganda ey'ebyenjigiriza ey'omutendera gwa siniya eyomukaaga (UACE). Yasomera Ku yunivasite y'e Makerere naatikkirwa ddiguli esooka mu mbeera z'abantu, dipulooma edda ku ddiguli esooka mu nzirukanya y'emirimu  ne  ddiguli eyokubiri mu kuddukanya zi bizinensi. 

## Emirimu gye
Yali Mukulembeze wa kitundu omujjumbize mu disitulikiti ye naddala mu bakyala. Emabegako yaweerezaako nga ssentebe w’ekibiina ky’abakyala eky'e Nebbi. Yavuganya ku kifo ky'abakyala b'e Nebbi mu paalamenti emabegako era yali awanguddwa. Yaddamu okuvuganya mu disitulikiti y’e Zombo, oluvannyuma lwa disitulikiti ebbiri okukutulwamu era  naawangula mu 2011.  Yaddamu okulondebwa mu 2016. Yawangulwa mu kulonda kwa 2020 ku kifo ky’omubaka akiikirira abakyala mu paalamenti ya Uganda owa disitulikiti y’e Zombo.  Ye mubaka wa Palamenti Omukyala eyasooka okulonda Disitulikiti y'e Zombo, okuva lwe yayolwa okuva mu Disitulikiti y'e Nebbi mu 2009.  Nga 6 June 2016, yalondebwa okuba Minisita w'Eggwanga mu Bukiikakkono bwa Uganda. 

## Emirimu
Ogumu ku mirimu gye yakwasibwa nga Minisita omubeezi ow’obukiikakkono bwa Uganda, kwe kulondebwa ku kakiiko akanoonyereza ku bigambibwa emititi n'embaawo byanyagibwa mu biseera by'olutalo mu kibira kya Zoka mu disitulikiti y’e Adjumani .Ttiimu ya bantu bana, yalondebwawa Ssaabaminisita Ruhakana Rugunda, era nga yakubirizibwa Mary Karooro Okurut, eyali minisita wa kabineti avunaanyizibwa ku guno na guli mu ofiisi ya ssaabaminisita . Bammemba abalala baali Betty Amongi, Minisita w’ettaka, amayumba n’okukulaakulanya ebibuga ekiseera ekyo  ne Sam Cheptoris, mu kiseera ekyo eyali minisita w’amazzi n’obutonde bw’ensi. 

## Laba ne

* Kabineti ya Uganda
* Palamenti ya Uganda

## Ebijuliziddwa

# 
# 
# 
# 
#
Idah Nabayiga

**Idah Nabayiga** (yazaalibwa nga 14 Ogw'ekkuminoogumu ogwa 1979). Munnabyabufuzi Omunnayuganda era nga ye Mukyala akiikirira Disitulikiti y'eKalangala mu Paalamenti ya Uganda ey'ekkumi. Munnakibiina kya National Resistance Movement era nga mu kalulu ka 2016 konna yali wansi wakyo.

## Ebyafaayo bye
Idah Nabayiga yazaalibwa mu Disitulikiti y'eKalangala.

## Okusoma kwe
Idah Nabayiga yasomera ku ssomero lya Memere Primary School . Mu 1994, yayingira essomero lya St. Henry's Buyege Secondary School nga eno gyeyasomera siniya yonna. Oluvannyuma yagenda ku ssettendekero wa Makerere University mu 2003, era eno yafunayo Diguli mu Busomesa. Idah Nabayiga alina ne Satifikeeti mu Mateeka agakwata mu kuddukanya ebifo nga eno yagiggya ku Kifo awakolerwa amateeka ga Uganda mu 2008. Mu 2011, yafuna Dipulooma Eyaabamaze okusomako mu Kuyiga Okukwasaganya Abantu era nga eno yagiggya ku Ttendekero lya Uganda Management Institute. Ensangi zino ali mu kusoma Diguli Ey'okubiri mu Kukola n'okutuusa enkola za gavumenti era nga eno ali mu kugisomera mu ttendekero lyerimu.

## Emirimu gye
Nga tannaba kuyingira byabufuzi, Idah Nabayiga yali akola mu kukulaakulanya ebitundu era nga yali akolera mu gavumenti yaaawansi ku Disitulikiti wakati wa 2006 ne 2012. Oluvannyuma, wakati wa 2012 ne 2015, yaweereza nga  Addukanya abakozi era nga akolera mu kifo kyekimu.

Idah Nabayiga yasomerera busomesa era nga ne mu paalamenti eyekkumi yali ku kakiiko K'ebyensoma N'ebyemizannyo.

## Obutabanguko bweyalimu n'obulwanirizi bweddembe
Idah Nabayiga yoomu ku Bakiise mu Paalamenti abali wansi w'ekibiina kya National Resistance Movement  abagambibwa okuwakanya ekiteeso ky'omusolo ku ssente ezitambulizibwa ku masimu ekyali kiteeseddwa omukulu w'eggwanga, Yoweri Kaguta Museveni  mu 2018

A newspaper poll in 2017, listed Idah Nabayiga yafulumira nnyo mu mpapula z'amawulire nga omu ku Bakiise mu Paalamenti abaali bawakanya  ekiteeso eky'okwongerayo emyaka gy'omukulembeze w'eggwanga. Kigambibwa nti yalekulira akalulu olw'okutya okumutuusaako obuzibu okuva eri abalonzi.

Akoze erinnya mu kuwakanya nookugaana ebya Gavumenti ya Uganda okugaana okwogera ku nsonga Y'amagye g'eggwanga okuyisa okukozesa obukambwe obuyitiridde ku bavubi ku Nyanja Nalubaale brutality against fishing.

## Obulamu bwe
Idah Nabayiga mukyala mufumbo.

Mu 2016, yasiattuka akabenje k'emmotoka oluvannyuma lw'emmotoka mweyali okugwa neeyeefuula.

## Ebijuliziddwa
Hope Mwesigye

**Hope Ruhindi Mwesigye,** looya omunayuganda ng'era munabyabufuzi.  Yeeyaliko Minisita w'eby'obulimu, ebisolo n'obuvubiokuva nga 16 Ogwokubiri mu 2009, okutuuka nga 27 Ogwokutaano mu 2011. Nga tanaba kulondebwa mu kifo ekyo, yawerezaako nga Minisita Omubeezi owa Gavumenti z'ebitundu, okuva mu Gwomukaaga mu 2006, okutuusa mu Gwokubiri mu 2011. Mu kukola enkyuka kyuka mu kabineeti nga 27 Ogwokutaano mu 2011, yasuulibwa okuva mu kabineeti, nga wano Tress Bucyanayandi yeeyamudira mu bigere.

## Obulamu bwe n'okusoma kwe
Yazaalibwa nga 28 Ogwekumineebiri mu 1956, mu Disitulikiti ye Kabale. Yasomera ku Kabale High School ng'eno gyeyamalira S4, oluvannyuma n'agenda ku Trinity College e Nabbingo gyeyatuulira S6.  Ms Mwesigye yeeyongerayo n'afuna  Diguli mu Mateeka n'ebitiibwa ebigenderako okuva mu Yunivasite y'e Makerere. Alina ne  Dipulooma mu kwenyigira mu By'amateeka, ng'eno yagifuna okuva kutendekero lya Law Development Center esinganibwa mu Kampala. Mu kwongerezaako, yafuna ne Diguli ey'okubiri mu By'enjigiriza ebikwatagana ku by'abakyala n'ekikula ky'abantu.

## Obumannyirivu bw'alina mu mirimu
Hope Mwesigye yakolako nga Omuwi w'amagezi mu ggwanga ow'ebitongole bya gavumenti, mu minisitule y'amateeka evunaanyizibwa ku by'obwenkanya okumala emyaka munaana okutuusa mu 1988. Wakati wa 1988 ne 1991, yakolako nga avunaanyizibwa ku pulogulaamu mu kitongole kya  **Uganda Gender Resources Center**, nga kino kyali kya bwa nannyini era ekitaaliwo kubeera nga kikola magoba. Wakati wa 1991 ne 2001, yawerezaako nga eyali akulira ekitongole ekyo kyennyini ekyalina ekigendererwa ky'obutakola magoba. Awerezaako era nga avunaanyizibwa ku bya pulogulaamu mu mu kitongole ekirwanirira eddembe ly'abakyala mu Uganda ekya FIDA, nga kino nakyo kiyimirira lwa butakola magoba. Mu 2001, yayingira eby'obufuzi era nebamulonda okubeera omubaka mu paalamenti omukyala eyali akiikirira Disitulikti y'e Kabale. Yadda n'alondebwa mu 2006 ng'ali ku tikiti ya National Resistance Movement. Yawangulwa Ronah Ninsiima mu 2011 eyeesimbawo nga munabyabufuzi eyali talina kibiina, eyali mu kifo kino nebaddamu nebalonda nga Omubaka wa Paalamenti omukyala okukiikirira Kabale. Mu kukola enkyuka kyuka mu kabineeti nga 27 Ogwokutaano mu 2011, yasulibwa okuva mu kabineeti.

## Ebimukwatako nga omuntu
Kigambibwa okubeera nga anyumirwa nnyo okukunga abantu b'ebitundu okutuuka kunkulakulana. Mukyala mufumbo ng'era maama alina abaana bana.

## Laba ne bino

* Kabineeti ya Uganda
* Paalamenti ya Uganda
* Disitulikiti y'e Kabale

## Ebijuliziddwaamu

## Ewalala w'oyinza okubigya

* Olukalala olujuvu olwa baminisita, okuva mu Gwomukaaga mu 2006
* Olukalala olujuvu olwa baminisita, okuva mu Gwokubiri mu 2009
* Olukalala olujuvu olwa baminisita, okuva mu Gwokutaano mu 2011
* Hope Mwesigye alu mububuyaga oluvannyuma lw'okuwawabira Museveni
Hellen Baleke

**Hellen Baleke** (yazaalibwa nga 3 Ogwokutaano 1987) Munnayuganda omukubi w'ebikonde omuto awandiikibwako nga Munnayuganda omukazi eyasooka okuwangula omudaali gw'ekikomo mu muzannyo gw'ebikonde mu mizannyo gya 2019 All Africa Games.

## Emirimu gye egy'okukuba ebikonde
Hellen Baleke yatandiika okukuba ebikonde mu 2005 ng'atendekebwa ne kilaabu ya Rhino nga tannaba kwegatta ku kilaabu ya KCCA Boxing Club mu 2008. Avuganya mu mpaka za Divizoni ya middleweight. Akiikiridde Uganda mu mawanga g'ebulaaya wamu ne She Bombers era ng'atendekebwa Mercy Mukankusi.

Y'akiikiridde Uganda mu mpaka z'ebikonde eza 2014 AIBA Women's World Boxing Championships mu Jeju, South Korea, nga yawangulwa omuwanguzi w'omudaali gwa zaabu, Claressa Shields. Era yetaba mu mizannyo gya 2019 African Games, nga yalwanagana ne Khadija El-Mardi mu lugendo lwe olw'okuwangula omudaali gw'ekikomo.

## Obulamu bwe obw'omunda
Hellen Baleke yazaalibwa Sarah Bagoole mu Disitulikiti y'e Kayunga.

Hellen Baleke maama w'abaana babiri era nga ye mukulu w'omukubi w'ebikonde owa She Bombers boxer, Diana Tulyanabo.

## Ebijuliziddwamu
Hellen Kahunde

**Hellen Kahunde**, nga batera kuliwandiika nga **Helen Kahunde** yazaalibwa nga 27 Ogwekuminoogumu mu 1982, musomesa Omunayuganda era munabyabufuzi awereza nga Omubaka wa Paalamenti omukyala akiikirira  Konsitituweensi ya Disitulikiti ya Kiryandongo mu Paalamenti eye kumiokuva mu 2016 okutuuka mu 2021. Mu 2021, baddamu nebamulonda okudayo mu Paalamenti. Mu Paalamenti, yawereza nga ku kakiiko akavuunaanyizibwa kunsonga za Afrika y'obuvanjuba.

## Obulamu bwe n'okusoma kwe
Yazaalibwa mu Uganda nga 27 Ogwekuminoogumu mu 2018Yasomera ku *[[:en:Gulu|Gulu]] Sacred Heart Secondary School* nga lisinganibwa Gulu, ekibuga ekisinga obunene mu Bukiika Ddyo bwa Uganda, gyeyamalira emisomo gye egya S4. Oluvannyuma yatwalibwa ku Ou*r Lady of Good Counsel Secondary School erisinganibwa e [[:en:Gayaza|Gayaza]] mu [[:en:Wakiso_District|Disitulikiti ye Wakiso]] gyeyamaliriza emisomo gye egyawagulu oba S6*.

Yagenda ku Disitulikiti ye Gulu mu 2003, gyeyatikirwa mu 2007 ne Diguli mu By'okusomesa Sayaansi. Oluvannyuma yatikirwa kutendekero lya Uganda Management Institute erisinganibwa mu Kampala, ne Dipulooma y'okulondoola n'okubeera kalabalaba.

## Emirimu gye
Nga tanaba kwegata ku byabufuzi, yali asomesa sayaansi ku *Kigumba Intensive Secondary School, erisinganibwa e [[:en:Kigumba|Kigumba]], mu Disitulikiti ye Kiryandongo okuva mu 2008 okutuuka mu 2008*.

Mu 2011, yeesimbawo ku ky'omukyala eyali agenda okukiikirira Konsitituweensi ya Disitulikiti ya Kiryandongo. Yawangula era n'afuuka omukyala eyasooka okubeera omubaka wa Paalamenti mu disitulikiti eyali yatondebwawo nga 1 Ogwomusanvu mu 2010. Yaddamu n'alondebwa mu 2016, nga neera ali ku tikiti y'ekibiina kya National Resistance Movementi.

Mu Paalamenti, y'omu kubali ku kakiiko akavunaanyizibwa ku Sayaansi ne Tekinologiya, ssaako n'akavunaanyizibwa ku by'ensonga za Pulezidenti.

## Famire
Helen Kahunde mukyala mufumbo.

## Laba ne bino

* Monica Azuba Ntege
* Winnie Kiiza
* Ruth Nankabirwa

## Ebijuliziddwaamu

## Ewalala w'oyinza okubigya

* Ku mukitu gya yintaneeti egy Paalamenti ya Uganda 
* Musevenyi asirisiza ababaka ababadde beemulugunya kunsonga z'abamusiga nsiimbi, nga 13 Ogwokuna mu 2018
Spencer Nakacwa

**Spencer Nakacwa** yazaalibwa mu 1998 oba 1999. Munayuganda omuzannyi w'omupiira azannya ng'omuteebi owa FUFA Women Super League kilaabu eya Lady Doves FC ne Uganda women's national team.

## Emirimu gye egya Kilaabu
Nakacwa abadde yazannyira Lady Doves mu Uganda.

## Emirimu gy'ensi yonna
Nakacwa yazannyira Uganda ku mutendera ogusinga obunene mu 2021 COSAFA Women's Championship.

## Ebyawandiikibwa


## Enkolagana ez'ebweru

* Spencer Nakacwa on Facebook
Zari Hassan

**Zarinah Hassan** yazaalibwa nga 23 Ogwomwenda 1980, amanyiddwa nga **Zari Hassan**, oba **Zari the Boss Lady**, munnyuganda omukyakaze, omuyimbi era omukyala omusuubuzi  abeera mu South Africa, era gy'akolera emirimu gye..

Ye yasikira era avunaanyizibwa ku kukuuma erinnya ly'ekitongole ekya *Brooklyn City College* (BCC), ekitongole ky'ebyenjigiriza ekikyasinze okukulaakulana mu South Africa kye yatandikawo n'omwami we omugenzi Ivan Ssemwanga. BCC yasigaza ekitebe kyayo ekikulu mu Pretoria, n'amatabi mu Polokwane, Durban, Johannesburg, Nelspruit, Vereeniging ne Rustenburg.

## Ebyafaayo
Hassan yakomawo mu Uganda mu 2000, oluvannyuma lw'emyaka ebiri mu Bungereza. Oluvannyuma yagenda e South Africa gye yasisinkana era n'afumbirwa Ivan Semwanga. Baalina abaana basatu. Bayawukana mu 2013 oluvannyuma lwa Hassan okuvunaana Semwanga olw'okumuvuma.

Mu Ogw'okutaano 2017, Semwanga yafuna obulwadde bw'okusannyalala obw'amaanyi era n'aweebwa ekitanda mu ddwaliro lya Steve Biko Academic Hospital. Yafa nga 25 Ogwokutaano 2017. Yaziikibwa mu Uganda.

Oluvannyuma lw'olumbe, Hassan yakomawo e South Africa okulabirira bizinensi ze n'emmaali y'omugenzi bba. Alina abaana babiri n'omuyimbi owe Tanzania Diamond Platnumz .

## Ebyawandiikibwa

## Enkolagana ez'ebweru

* Zarinah Hassan gwe yali aganzizaako.
* Zari awa Ensonga lwaki Diamond yakomawo mu bulamu bwe
* Vidiyo ya "Oli Wange" eya Zari Hassan
Joy Doreen Biira

**Joy Doreen Biira** (yazaalibwa nga 5 Ogwomwenda 1986) munnamawulire munnayuganda era eyeebuzibwako ku nsonga z'ebyempuliziganya. Ye yogerako nga 'munnamawulire, akola ku byempuliziganya, omulungamya, omwogezi, atendeka ebyamawulire She describes herself as a "career journalist, communications and digital strategist, moderator, speaker, media trainer, brand influencer and mum". Her headline title is "Creatives Director" at *Africa Speaks Limited*, a private Ugandan company, limited by shares, which was incorporated on 2 October 2006.
Jacinta Athieno Ayo

**Jacinta Athieno Ayo** munnabyabufuzi munnayuganda era mmemba wa palamenti. Ono yalondebwa nga omubaka Omukyala akiikirira Disitulikiti eye Tororo mu kulonda okwawamu mu Uganda okwa 2021 oluvannyuma lw'okuwangula Sarah Achieng Opendi .  

Yavuganya kubwa nnamunigina nga talina kibiina ky'abyabufuzi.  

## Laba ne

* Olukalala lw’ababaka mu Palamenti ya Uganda ey’ekkumi n’emu
* Munnabyabufuzi atalina kibiina
* Sarah Achieng Opendi, omuwandiisi w’ebitabo
* Omubaka wa Palamenti
* Palamenti ya Uganda

## Ebijulizidwa

## Ebiyungo eby’ebweru

* Omukutu gwa Palamenti ya Uganda
Faridah Nakazibwe

**Faridah Nakazibwe** munayuganda nga munamawulire eyalondebwa okukulira eby'amawulire ku NTV Uganda okuva nga 31 Ogw'okusatu 2021. Yadda mu kifo kya Josephine Karungi, eyafuna omulimu mu Bbanka y'ensi yonna nga omukugu w;eby'empuliziganya eyebuuzibwako.  Nakazibwe era musomi w'amawulire ag'oluganda era omwanjuzi wa Mwasuze Mutya pulogulaamu ebeera kumpewo ku Nation Television Uganda ne ginno waayo Spark Tv mu Kampala, ekibuga ekikulu ekya Uganda era ekibuga ekisinga obunene.

## Obulamu bwe obwasooka n'okusoma
Nakazibwe yazaalibwa omugenzi Hajj Shakib Ssenyonjo ne Hajat Sarah Ssenyonjo, mu kitundu kati ekiyitibwa Sembabule District. Ye mwana ow'okubiri mu maka g'abaana munaana.

Yasomera mu Kisozi Boarding Primary School, mu Kisozi, Gomba District ng'atandika okusoma pulayimale. Ettaka ly'essomero lye bwe lyagulibwa pulezidenti Yoweri Museveni era ne lifuulibwa ekifo ewalundibwa ente *Kisozi Cattle Ranch*, Faridah yakyuusibwa n'agenda mu *Bwala Primary School*, mu kibuga Masaka, gye yafuna ebbaluwa ye ey'okumaliriza pulayimale. Oluvannyuma, famile ye yasengukira mu kibuga Masaka.

Yasomera ku *Taibah High School*, mu Kawempe, ekitundu ky'e Kampala, gye yafuna dipulooma ye ey'essomero lya High School. Oluvannyuma yagenda ku Islamic University In Uganda, e Mbale, mu Buvanjuba bwa Uganda, n'atikkirwa diguli esooka mu by'amawulire.

## Emirimu
Oluvannyuma lw'okumaliriza ddiguli mu by'amawulire, yatwalibwa ku mulimu mu *WBS Television ng'omusasi  wago.* Emyaaka ebiri nga giyisieewo, yakyuusibwa n'adda ku NTV Uganda yafuna om,ulimu gw'okusoma amawulire ag'oluganda ku wiikendi.

## Amaka
Nakazibwe yafumbirwako Omar Ssali, munayuganda akolera mu nsi z'obuwarabu. Oluvannyuma bayawukana mu 2020.

Maama w'abawala babiri, kitaabwe ye Engineer Dan Nankunda gwe yasisinkana ku WBS Television. Okumala ebbanga eritaweza mwaka gumu, Nakazibwe yalina omukwano ogw'ekiseera ne *Al Hajji Moses Kigongo*, amyuka wa Ssentebe w'ekibiina eky'eby'obufuzi ekifuga ekya National Resistance Movement mu Uganda. Yakomya enkolagana eyo mu 2015.

## Laba era

* Flavia Tumusiime
* Josephine Karungi
* Sanyu Robinah Mweruka

## Ebyawandiikibwa

## Enkolagana ez'ebweru

* Olunaku mu bulamu bw'omusomi w'amawulire, Faridah Nakazibwe
Lulu Hassan

## Obulamu bwe obwasooka
Lulu yazaalibwa mu Ssaza Mombasa era yasomera ku Aga Khan Academy. Oluvannyuma lw'okumaliriza emisomo gye, Lulu yatendekebwa mu mirimu egy'enjawulo egikwata ku by'obulambuzi mu Salrene Travel Operations College. Oluvannyuma yatandika okukola ng'omuweereza ku leediyo eya Salaam e Mombasa era n'asalawo okweyongerayo n'emisomo n'asoma eby'amawulire.

## Emirimu
Lulu Hassan yatandika omulimu gwe ogw'amawulire ng'omwanjuzi ku leediyo eya Salaam oluvanyuma lw'okumaliriza emisomo gye egya siniya. Mu 2008, yali akola ng'omuweereza w'amawulire ku leediyo, nga agasoma mu Lungereza. Mu kiseera kino omutambi wa KTN yamutegeeza ku kizibu obwali ku mukutu, ng'abanaabwe babiri ab'oluswayiri  bwebaali baagenda mu luwummula lw'okuzaala. Hassan yasalawo okweteeka mu kabaate okufuna omulimu gun era bebamwekebegya, yaweebwa omulimu ku KTN Television ng'omusomi w'amawulire.

Oluvannyuma yagenda ku Royal Media Services, gye yeeyongera okukola ng'omusomi, w'amawulire, era ng'akola neku pulogulaamu eya Nipashe Wikendi ne Rashid Abdalla ku Citizen TV.

Lulu Hassan y'avunaanyizibwa ku kukuuma erinnya era omutandisi wa Jiffy of Pictures, ennyumba y'okufulumya firimu gy'akulira n'omwami we, Rashid Abdalla. Jiffy Pictures yafuna ettutumu olw'okufulumya programu z'oku ttivi ez'omu ezayagalibwa okulagibwa ku mikutu nga nga MultiChoice's DStv ne Showmax. Hassan era yemuteesiteesi wa flimu enyimpimpi ez'ebitundu ezifulumizibwa Jiffy Pictures okuli Maria, Sultana, Zora, Moyo ne Aziza ku Citizen TV, Huba ku Maisha Magic Bongo, Kovu ku Showmax, ne Maza ku Maisha Magic East. Mu 2018, Maza yalondebwa okuba akazannyo ka ttivi akaasinga era ng'omuzanyi omukyala eyasinga ku Awaadi eza Kalasha. Obuzannyo buno bwa ttutumu mu Kenya ne Tanzania  kuba olulimi oluswayiri gyerusinga.

## Obulamu bwe
Lulu Hassan yafumbirwa Rashid Abdalla, omuweereza w'oluswahili ku Citizen TV mu Royal Media Services. Bombi bafumbiriganwa mu 2009 e Mombasa, oluvannyuma lw'okusisinkana nga bakolera ku Radio Salaam.

## Okusiimibwa
Lulu yaweebwa engule ya "Mwanamke Wa Shoka" (Omukazi ow'okusikirizibwa) mu East Africa mu 2022 Mwanamke wa Shoka awards eyateekebwawo ekitongole kya Tanzania media house EFM ne TVE.

Lulu yaweebwa ekirabo kya Best Movie/Series Producer of the Year mu Africa mu 2022 ZIKOMO Awards. Embaga y'ebirabo mu nsi yonna yakwatibwa mu Zambia.

Lulu Hassan, ng'ayitira mu kkampuni ye Jiffy Pictures, yawangula ekirabo kya Best Producer Award (TV Drama - Maria) mu 2021 Women in Film Awards ceremony.

## Ebyawandiikibwa
Sheilah Gashumba

**Sheilah Gashumba** munayuganda munamawulire era omwanjuzi w'oku ttivi.   Akulira programu ya NBS After5 ku NBS Television.

## Obulamu bwe obwasooka n'obuyigirize
Gashumba yasomera ku Taibah International School, Galaxy International School Kampala, Kabojja International School, City Varsity Media & Creative Arts mu Cape Town, South Africa.

## Emirimu
Gashumba yatandika okuweereza pulogulaamu eya Teen's Club ku WBS TV mu 2007. Oluvannyuma yegatta ku NTV ng'aweereza T-Nation era oluvannyuma NTV The Beat ne Douglas Lwanga. Mu Ogwekkumunogumu,2021, yegatta ku ttivi eya NBS gy'akola pulogulaamu eya NBS After 5, pulogulaamu y'okwesanyusa eragibwa okuva ku Monday okutuuka ku lw'okutaano okuva esaawa 11 akawungeezi okutuuka ku 1 ne MC Kats, Douglas Lwanga, DJ Mercy Pro ne DJ Roja okuva mu the duo Slick Stuart & Dj Roja. "Here is Sheilah Gashumba, Douglas Lwanga and Mc Kats' monthly salary at NBS TV". Nga 7 Ogw'ekkumagumu 2021, Sheila yatandikawo eduuka ly'emisono eriyitibwa Gash Luxe erisangibwa mu makati ga Kampala. Sheilha Gashumba ku ntandikwa y'omwak aguno yava ku ttivi eya NBS era takyaali mukozi waayo.  

## Ebitiibwa

## Ebyawandiikibwa

## Enkolagana ez'ebweru

* Sheila Gashumba ng'omukulembeze w'omuzannyo gwa New South African TV Show
* Sheila Gashumba Yeegatta ku NBS TV - SoftPower News
* Okweyongerayongera okw'amaanyi: Omusaala gwa Sheilah Gashumba omupya ku NBS TV gwafuluma
* Wano we wali omusaala gwa Sheilah Gashumba, Douglas Lwanga ne MC Katsá ku NBS TV
* Sheilah Gashumba akomawo ne NBS After5
Zaitun Driwaru

**Zaitun Driwaru** yazaalibwa 10 Ogwekkuminebiri 1977, munayuganda omusomesa w'essomero era munnabyabufuzi. Yaweerezako ng'omubaka Omukyala owa disitulikiti eye Yumbe mu  palamenti ya Uganda ey'omulundi ogw'ekkumi (2016-2021).

## Ebyafaayo n'okusoma
Driwaru yazaalibwa 10 Ogwekkuminebiri 1977. Yasomera mu Arua Hill Primary School, mu kibuga Arua, ekibuga ekisinga obunene mu kitundu kya West Nile. Yatikirwa mu 1991 era n'aweebwa ekifo ku Mvara Secondary School mu Arua. Yafuna Uganda Certificate of Education (O-Level) ne Uganda Advanced Certificate of education (A-Level), okuva mu Mvara, mu 1995 ne 1999.

Yaweebwa ekifo ku *Muni National Teachers College*, gye yafunira Diploma mu Secondary Education, mu 2002. Mu 2005, yattikirwa mu Islamic University mu Uganda, ne diguli esooka mu Public Administartion.

## Emirimu

### Nga tannagenda mu by'obufuzi
Okuva mu 1999 okutuuka mu 2001, yali avunaanyizibwa ku bitundibwa mu Bata Uganda. Oluvannyuma yakolako ng'omusomesa  owa sekendule ku Aringa Secondary School, mu kibuga Yumbe. Oluvannyuma yaweereza ng'omukugu ow'enkulaakulana mu gavumenti z'ebitundu mu disitulikiti eye Yumbe okuva mu 2006 okutuuka mu 2011.

### Nga munnabyabufuzi
Mu kulonda kw'olukiiko lw'eggwangaolukulu okwa 2016, Zaitun Driwaru yavuganya ku kifo ky'omubaka Omukyala akiikirira disitulikiti eye Yumbe. Yavuganya nga atalina kibiina kyabyabufuzi. Driwaru yawangula Avako Naima Gule, ow'ekibiina ekifuzi ekya National Resistance Movement, eyali omubaka wa palamenti mu kiseera ekyo. Driwaru yafuna obululu 32,504 ate Naima n'afuna obululu 24,394.

Mu Palamenti ey'ekkumi, ali ku kakiiko k'ebyenjigiriza n'ebyemizannyo n'akakiiko ka Palamenti akalondoola ebisuubizo bya gavumenti. Era memba mu Uganda Women Parliamentary Association (UWOPA). Zaitun Driwaru  memba omujuvu mu kibiina ekyatandikawo Uganda Muslim Supreme Council (UMSC).

## Laba era

* Nusura Tiperu
* Rose Atima Ayaka
* Emirembe Proscovia

## Ebyawandiikibwa


## Enkolagana ez'ebweru

* Omukutu gwa webusayiti gwa Palamenti ya Uganda
Jacinta Atuto

**Jacinta Atuto** munabyabufuzi Omunayuganda awereza nga omubaka wa Paalamenti akiikirira Disitulikiti ya Kapeyebyong, mu Paalamenti ya Uganda eyekumineemu. Ye mubaka wa ssentebe ku kakiiko ka Paalamenti akavunaanyizibwa ku By'enkyuka kyuka y'embeera y'obudde. Ya'omu ku bali mu kibiina kya National Resistance Movement.

## Emirimu emirala
Yawa abantu ba Kapelebyong eotoka etambuza abalwadde.

## Obukuubagano
Mukyala Adupo Florenceyaliko omukyala omubaka eyali akiikirira Disitulikiti ye Kapelebyong District nga ali mu kibiina kya Forum for Democratic Change eyawangulwa, wabula n'alumiriza nga obululu bwe bwebwaali buwereddwa gweyali avuganya naye Atuto mu kulonda kwa 2021, ensonga Adupo gyeyatwaala mu kkooti enkulu ey'e  Soroti, nga ayagala obululu buno buddemu okubalibwa, wabula ekiwandiiko kye ekyali kisaba obululu okuddamu okubalibwa kyagaanibwa omulamuzi Monica Amono nga kigambibwa bano baali tebalina bukakafu bumala buyinza kudisibwamu bululu buno kubalibwa.

## Laba nebino

# Olukalala lwa babaka ba Paalamenti ya Uganda eyekumineemu
# Sauda Kauma
# Paalamenti ya Uganda
# Ekibiina kya National Resistance Movement

## Ebijuliziddwaamu
Iriama Margaret

**Iriama Margaret**  (yazaalibwa 3 Ogwekkuminogumu 1965) Munnayuganda, munnabyabufuzi owa Disitulikiti y'e Moroto mu Paalamenti ya Uganda. Mmemba w'ekibiina kyebyobufuzi ekya National Resistance Movement.

## Ebyobufuzi
Margaret yaweereza ng'omubaka mu Paalamenti ya Uganda ey'omunaana n'eyomwenda. Ng'ali mu Paalamenti, yaweereza ng'omumyuka wa sentebe ku kakiiko k'ebyobulamu aka Sam Lyomoki. Mu 2017, Yalimu kubesimbawo mu kulonda kw'ekibiina kya NRM okwe Moroto nga kwagendereramu okulonda omubaka omukazi owa Disitulikiti mu paalamenti ekyali ekikalu nga 14 Ogwokubiri oluvanyuma lw'okufa kwa Annie Logiel eyali MP wa Disitulikiti. Annie Logiel yafiira mu Denmark. Yalabika nga eyatleetawo enjawukana mu kibiina kya NRM okuva mu kalulu k'ekibiina era kino kyaviirako ba mmemba abamu ab'ekibiina kya NRM okwolesa obutali bumativu bwaabwe ku ngeri abakulembeze ba Disitulikiti gye baali bayisaamu Iriama, eyali akiikirira Disitulikiti y'e Moroto mu Paalamenti wakati wa 2011 ne 2016.  Lwa nsonga nti abalonzi b'e Moroto baali betaaga omubaka omugya owa Disitulikit yaabwe naye nga ssi wa kibiina kya NRM. Akalulu kawangulwa Stella Atyang eyagamba nti ekigndererwa kye kyali kyakuzzawo nkolagana wakati wa Iriama n'abawagizi be okusobola okuweereza obulungi abatuuze b'e Moroto. Wabula ne Stella mmemba w'akibiina kya National Resistance Movement (NRM).

## Laba na bino

* Olukalala lw'ababaka ba Paalamenti ya Uganda ey'omwenda
* Olukalala lw'ababaka ba Paalamenti ya Uganda olw'omunaana
* Iriama Rose

## Ebijuliziddwamu


## Ebijuliziddwamu eby'ebweru wa Wikipediya

* https://www.ohchr.org/Documents/HRBodies/SP/CallApplications/HRC38/WG_TNCs_A/LOKAWUA%20Margaret%20Iriama%20form.doc
* https://web.archive.org/web/20230314191243/https://www.redpepper.co.ug/2015/09/kadaga-files-on-sleeping-mps-leak/
Irene Manjeri

**Pastor Irene Manjeri** Munnayuganda musumba era akulira essinzizo lya healing centre church mu Kitovu.

## Ebimukwatako
Manjeri abadde mufumbo eri Dr. Vicent Katongole okumala amyaka 21 nga kakaano gwe y'ayawukana naye.

Nga tannafuuka musumba, agamba yali yakabasanyizibwa MP ey'amufunisa n'olubuto ng'akyali muvubuka era nga ye mutabani we gweyasooka okuzaala.

Alina omugogo gw'abalongo n'omwami we.

## Ebiwakanyizibwa
Omusumba Manjeri yakwatibwa olw'okulagira okukubibwab kw'omwana omuwala ow'emyaka 15. Yalagira abakuumi be okumukuba n'ekigendererwa eky'okumwambulula amazitaani.

Olumu yagamba nti y'eyelusa okusanyusa Katonda.

Era olumu yagamba nti yasisinkana Yesu ng'ayambadde ekanzu.

## Ebijuliziddwamu
Oleru Huda

**Huda Abason Oleru** (yazaalibwa nga 3 Omwezi ogwekkumineebiri 1975) Munnayuganda munnabyabufuzi  era omubaka wa paalamenti eyaliko omubaka omukyala owa paalamenti omukiise ow'e disitulikiti y'e Yumbe mu paalamenti  ya Uganda ey'omunaana n'ey'omwenda.   Yali ku bwa namunigina naye kati yeegatta ku kibiina ky'ebyobufuzi ekya National Resistance Movement .  Era yali minisita omubeezi ow’ensonga z’abaazirwanako.   

## Obuto bwe n’okusoma kwe
Huda yazaalibwa nga 3 Omwezi ogwekkumineebiri 1975 eri bazadde be Ayub Adiga (taata) ne Drakai Khadija (maama) ab'ekyalo Pania,  mu ggombolola ya Kophi mu disitulikiti y'e Yumbe . Huda yagenda ku ssomero lya pulayimale erya Limidia bweyali ttanneegatta ku somero lya siniya erya Yumbe Secondary School.  Olwo yeegatta ku ssomero lya siniya erya Mvara Secondary  School. Oluvannyuma lw’emisomo gye egya siniya, Huda yeegatta ku yunivasite y’obusiraamu mu Uganda (IUIU) gye yafunira ddiguli ye eyasooka mu nzirukanya y'emirimu gya gavumenti. Nga tannaba kwegatta mu byabufuzi, Huda yafuna n'era ddiguli eyookubiri mu by’okuddukanya emirimu gya gavumenti n’okuddukanya n'okukuliramu emirimu. 

## Emirimu gye
Huda yakolako ng’omusomesa ku ssomero lya pulayimale erya  Aringa Primary School n'era yeeyali omuwandiisi w’abavubuka ab'eggombolola ya Romogi nga ttaneegatta mu byabufuzi.  N'era yeeyali saabawandisi  wakakiiko k'abavubuka ak'ekibiina kya National Resistance Movement  mu ggombolola y'e Romogi mu 1996. Wakati wa 1996 ne 1998, yali musomesa ku ssomero lya pulayimale erya Limitia .Yeeyali omuluganya w'ekitundu (Community facilitator ) ne pulogulaamu ya Community Actor  wakati wa 1998 ne 2000. Wakati wa 2000 ne 2003, Huda yeeyali ssentebe ow'okusiga ow'eggombolola y'e Lulu. 

## Obulamu bwe ng'omuntu
Huda yafumbirwa Mohammed Abason Ingamule. 

## Laba ne
Olukalala lw'ababaka ba paalamenti ya Uganda ey'omunaana

Disitulikiti y'e Yumbe

Naima Melsa Gule Avako, Omuntu w’abantu

Zaitun Driwaru nga bwe kiri

## Ebijuliziddwa wabweru wa Wikipedia

* Gavumenti ez'ebitundu mu Disitulikiti y'e Yumbe
* Omukutu gwa Palamenti ya Uganda

## Ebijuliziddwa
Sabrina Kitaka

**Sabrina Bakeera Kitaka** oba **Sabrina Kitaka**, munayuganda omusawo w'abaana, omukugu mu ndwadde z'abaana ezisiigibwa era munabyanjigiriza akola nga omusomesa omukulu mu kitongole ekya Pediatrics at Makerere University School of Medicine.

## Obuvo n'okusoma
Kitaka yazaalibwa Nsambya, mu kibuga Kampala, mu maka ga Teddy Bakeera, omusawo eyawummula n'omugenzi Paul Samuel Ssemuli Bakeera  eyali yinginiya w'omu Kilembe Mines.

Yasomera ku Namugunga Primary School e Kelembe. Oluvannyuma yatwalibwa ku Mount Saint Mary's College Namagunga, mu disitulikiti y'e Mukono, gye yamaliriza emisomo gye egya O-Level ne A-Level.

Yaweebwa ekifo ku Makerere University mu 1990, gyeyatikirwa mu 1995 ne diguli esooka mu by'edaggala n'okulongoosa. Yafuna okugezesebwa mu ddwaliro lya Saint Francis Nsambya. Mu 2002 yafuna diguli ey'okubiri mu Pediatrics and Child Health, era okuva e Makerere. Oluvannyuma yagenda mu maaso n'okufuna Fellowship in Pediatric Infectious Diseases Institute e Mulago, Kampala, ekibuga ekikulu ekya Uganda.

Mu Gwokusatu 2018, yali anoonya diguli ey'okusatu eya Doctor of Philosophy mu diguli eya Children's HIV/AIDS, ku School of Biomedical Sciences mu University of Antwerp mu Belgium, omulimu gwe yamaliriza mu 2020.

## Emirimu gye
Kitaka mukugu mu kulwanyisa endwadde ezisiigibwa mu baana n'abavubuka, ng'ayagala nnyo okukwata endwadde za HIV/AIDS mu bavubuka. Asomesa ku MBChB ne MMed mu by'obujjanjabi bw'abaana n'abavubuka e Makerere University School of Medicine.

Kitaka abadde awandiika nnyo mu mpapula z'amawulire era alina emiko egisukka mu 30 egifulumizibwa mu mannya ge. Alabibwa nnyo mu munkungaana z'abasawo mu Uganda n'ebweru w'eggwanga. Era awa emboozi ez'okwagazisa abavubuka okubeera ab'omugaso.

Yaweereza ng'omuwi w'amagezi eri ekitongole ky'ebyobulamu eky'ensi yonna ng'akola ebiragiro by'ebyobujjanjabi ku lubyamira mu baana abalina akawuka ka HIV/AIDS. Y'omu ku b'omu Uganda National Academy of Sciences.

## Amaka
Kitaka yafumbirwa Engineer Andrew Kitaka, eyali omukozi mu Kampala Capital City Authority era mu kiseera kino bakugu abebuuzibwako era bombi balina abaana bataano.

## Ebirala bye balowoozaako
Kitaka ayigiriza ku Ssande School mu *All Saints Church, Mutundwe*, ekifo mw'asabira. Y'akulira enteekateeka y'okutendekebwa kw'ebyobulamu bw'abavubuka mu Makerere University College of Health Sciences era omutandisi w'ekibiina kya Youth Health Society mu Uganda. Kitaka era mmemba mu kibiina ekya African Pediatric Society of Infectious Diseases (AFSPID).

## Laba era

* Rhoda Wanyenze
* Pauline Byakika

## Ebijuliziddwa


## Enkolagana ez'ebweru

* Webusayiti eya Makerere University College of Health Sciences
Josephine Karungi

**Josephine Karungi**, munnayuganda ow'ebyamawulire akola ng'omukugu mu byempuliziganya eyebuzibwako n'ekitongole ekya Bbanka ey'ensi yonna nga ofiisi zakyo zisangibwa mu Kampala, ekibuga ekikulu ekya Uganda. Nga kino tekinnabaawo, okuva nga 1 Ogwekkumi 2018 okutuuka nga 30 Ogwokusatu 2021, yaweerezako ng'akulira amawulire ku NTV Uganda, mu kiseera ekyo. yaweereznga butereevu eri avunaanyizibwa ku mawulire Daniel Kalinaki.

Karungi yazaalibwa mu Uganda. Yasomera mu Nakasero Primary School, e Kampala. Oluvannyuma yagenda mu St. Lawrence Citizens High school, Horizon Campus okusoma Sekendule. Oluvannyuma yaweebwa ekifo mu Yunivasite ya Makerere, yunivasite y'eggwanga esinga obunene mu Uganda, mu Kampala, gye yamaliriza ne diguli esooka mu by'amawulire.

## Emirimu
Yegatta ku National Television Uganda (NTV Uganda) mu 2009 ng'omusomi w'amawulire ag'oluzungu. Yateeekateekanga era n'aflulumya pulogulamu y'oku ttivi eyitibwa *Perspective With Josephine Karungi*. Mu Ogwekkumi 2018, yafuulibwa okukulira amawulire ku NTV Uganda, ng'adda mu kifo kya Maurice Mugisha, eyatwalibwa ekitongole ekya Uganda Broadcasting Corporation, ng'amyuuka avunaanyizibwa ku ntambuza y'emirimu mu kitongole ekyo. Oluvannyuma yalondebwa ng'akulira eby'empuliziganya mu kitongole ekya Bbanka ey'ensi yonna nga tanava ku Nation Media Group. 

Mu Ogw'okusatu 2021, yafulibwa akulira amawulire ku NTV Uganda.

## Amaka
Karungi yafumbirwa Vince Musisi, munayuganda era pulodyuusa w'ennyimba. Bombi baalina omukolo ogw'ekyama ennyo nga gwali mu Speke Resort Munyonyo, amambuka g'ennnyanja  Victoria. Abafumbobano balina ezadde ery'omwana ow'obulenzi.

## Ebirala bye balowoozaako
Mu Ogusooka 2017, olupapula lw'amawulire olwa Daily Monitor lwamwogerakonga, omu ku "bantu abayinza okuba abasikiriza mu Uganda mu 2017".

## Laba era

* Faridah Nakazibwe
* Flavia Tumusiime
* Sanyu Robinah Mweruka

## Ebyawandiikibwa

## Enkolagana ez'ebweru

* Webusayiti National Television Uganda
* Maurice Mugisha avudde ku NTV, Josephine Karungi amusikidde nga 1 Okitobba 2018.
Imelda Namutebi

**Imelda Namutebi** yazaalibwa mu 1970. Munayuganda omusumba era ye musumba omukulu owa Liberty Worship Centre, Lugala.

## Ebyafaayo n'okusoma
Yazaalibwa kitaawe abagenzi omw. n'omuky. Rosemary Nakakawa mu Busujju Mawanda, Butambala mu masekkati ga Uganda mu kitundu kya Buganda era mwana wa kubiri ku baana babiri. Oluvannyuma lw'okuva mu ssomero mu kibiina eky'okutaano yagenda mu ssomero lya Bayibuli mu Kayanja Ministries.

## Emirimu gye
Nga 3 Ogwokutaano 2014, Pastor Imelda yaggulawo ekkanisa ey'obukadde bwa doola esangibwa mayiro 5 okuva mu Kampala, ekibuga ekikulu ekya Uganda. Ekkanisa erina ebifo ebisukka mu 15,000 ebituulwamu era yamalawo kumpi obuwumbi 7 nga yagizimba ku etudde ku yiika 17 era erina engeri gy'alabikamu mu bifo bingi, gamba ng'ebimuli ebirabika obulungi mu langi ez'enjawulo ez'ebimyufu, ebibumbe eby'ebika eby'enjawulo n'ebibajje ebirabika bulungi okuzaama.

## Ebijuliziddwa
Daisy Nakalyango

**Daisy Nakalyango** yazaalibwa ng'enaku z'omwezi 15, mu mwezi ogw'okusatu mu mwaka gwa 1994, nga munayuganda omukyala azannya badminton. Yeetaba mu mpaka z'omwaka gwa 2010 ne 2014 ez'amawanga agali mu luse olumu ne Bungereza .

## Byafunyemu

### Empaka za BWF ezaali ez'okufuganya nga zansi yonna
*Ez'abakazi nga bazannya omu  omu*

*Ez'abakazi nga bazannya babiri babiri*

*Nga babatabise*

: Empaka BWF ez'okuvuganya munsi yonna 
: Empaka za  BWF ezizannyibwa mu butundu tundu 
: Empaka za BWF ez'omubiseera by'omu maaso naye nga za butundu tundu
Damalie Nagitta-Musoke

**Esther Damalie Nagitta-Musoke** munabyanjigiriza omunayuganda eyawerezaako ng'akulira era eyali adukanya esomero ly'amateeka ku setendekero ly'e Makerere ku yunivasite, mu Uganda, okumala emyaka 5, okuviira ddala mu mwaka gwa 2012 okutuusa mu mwaka gw 2017.Yadira okukenkufu Ben Twinomugisha  eyali akola mu kifo kino, wabula nga ne Nagitta, Dr. Christopher Mbaziira yeeyamudira mu bigere oluvannyuma lw'okuvaawo. Akola ng'omu ku bawagira ekibeera kivudde mukusalawo kwa kooti y'amateeka mu Uganda She is also an Advocate of the Courts of Judicature in Uganda, ng'era munywanyi mu busenge bw'abanamateeka obwa kampuni ya Mubiru-Musoke, Musisi & Co. Advocates.

## Eby'enjigiriza
Naggita-Musoke yafuna diguli mu by'amateeka okuva ku setendekero ly'e Makerere yunivasite n'ebitiibwa, nga diguli ye ey'okubiri mu mateeka baagimutikira kutendekero lya yunivasite y'e Nottingham. Yafuna diguli ye ey'okusatu okuva mu somero eriyigiriza amateeka erya yunivaste y'omu Winsconsin, ng'eno gyeyakolera ekiwandiiko ekiwanvu ku by'amateeka agafuga eddembe ly'abantu nadala abalina obulemu mu mibiri mu bifo by'ebyalo mu Uganda. Alina ne satifikeeti mu by'eddembe ly'abantu eri abakazi gyeyafunira kutendekero erisomesa ku by'emirembe erya European University Centre for peace studies, nga lisingaanibwa mu kibuga Stadtschlaining, mu ggwanga lya Austria, n'atikirwa diguli mu by'okwenyigira mu by'amateeka, gyeyatikirwa okuva kutendekero eriyigiriza eby'amateeka mu Kampala, ng'eno yeeyali edirira gyeyali yasooka okufuna.

## Ebimukwatako mu by'enjigiriza
Mu mwaka gwa 1993, Nagitta-Musoke yeegata ku somero ly'amateeka ery'okutendeko lya yunivasite y'e Makerere, mu kitongole ky'amateeka n'amagezi oba ensibuko y'amateeka. Asomesa, era alina n'okwagala mu by'amateeka ng'ensi yonna agavuga eddembe ly'abantu, eteeka ly'ensi erifuga eby'amaguzi, nadala ku  by'enfuna, n'eby'okwerinda, n'amateeka gw'obukakafu, ne bizineensiu oba ekitongole ekiwereza ku lwa bizineensi endala. Okuwandiika kwe kubadde nnyo mu bintu ebikwatagana ku by'eddembe ly'abantu, nadala edembe ly'abakazi mu bitundu ebyatataganyizibwa n'abantu abaliko obulemu nga bali mu bifo eby'obulabe. Naggitta-Musoke abadde omukenkufu abadde akyala mu kifo gyensi yonna gyebayigiririza eby'amateeka mutendekero lya yunivasite y'e Wisconsin, mu Madison. Okuva mu mwaka gwa 2012, abadde akulira esomero eriyigiriza eby'amateeka ku setendekero ly'e Makerere ku yunivasite. Esaawa y'omu kubali ku kakiiko akavunaanyizibwa ku bifulumizibwa akakwasaganya  eby'amateeka,n'okumannya ensibuko yaago mu katabo k'obumubanjuba bwa Afrika ku by'eddembe, n'emirembe gy'abantu.

## Laba ne

* Sylvia Tamale
* Zahara Nampewo

## Bimu kubyafulumiza

* 
* 
* 
*
Taban Sharifah Aate

**Taban Sharifa Aate** munayuganda munabyabufuzi era omubaka wa Palamenti . Akiikirira abantu ba disitulikiti y'e Koboko ng'omubaka omukyala Mu palamenti ya Uganda ey'ekkumi n'emu . Awandiika mu kibiina kya National Resistance Movement Party (NRM) ekibiina ekikubirizibwa Yoweri Kaguta Museveni, pulezidenti wa Uganda.   

## Gyenvudde n'Okusoma
Aate muzzukulu w’eyali pulezidenti wa Uganda Idi Amin Dada era muwala wa Taban Amin eyali atandise okujeemera gavumenti oluvannyuma lwa kitaawe Amin okugobwa mu buyinza kyokka oluvannyuma gavumenti ya Museveni n’emuddiramu.  

Wadde nga mu kusooka waliwo omusaayi obutakwatagana wakati wa famile ya Amin n'eya Museveni, Aate yasobola okusomera ku sikaala y'amaka g'obwa pulezidenti eyamuweebwa pulezidenti Museveni era amutunuulira mu kifaananyi ekya taata.    

Aate kati mmemba w’ekibiina kya National Resistance Movement kwe yavuganyizaako tikiti eyamutuusa mu Palamenti. Yawangula n’obululu 44,616 ate Ariye Eunice Owinyi n’afuna obululu 4,937. 

Muganda we Taban Idi Amin yaliko omubaka w'essaza  Kibanda mu disitulikiti eye Kiryandongo ku tikiti ya NRM.  

## Emirimu
Mu palamenti ya Uganda, Aate aweereza ku kakiiko akavunaanyizibwa ku by’enjigiriza n’eby'emizannyo. 

## Ebijuliziddwa
Teddy Nambooze

**Teddy Nambooze** Munnayuganda omubazi w'ebitabo era era omukozi w'amateeka. Aweereza nga Mmemba Omukyala omulonde akiikirira Disitulikiti y'eMpigi mu paalamenti ya Uganda ey'ekkumineemu nga ali wansi wa bendera ya National Unity Platform (NUP)eno mwe yeesimbirawo naawangula akalulu ka 2021.

## Obuto bwe n'okusoma kwe
Nambooze yazaalibwa mu kyalo ky'eGgoli ekisangibwa mu ssaza ly'eKammengo nga limo liri ku luguudo lw'eMasaka oluva e Kampala mu Disitulikiti y'eMpigi. Yasomerako ku someero lya St. Bruno Secondary School e Ggoli mu ggombolola y'eKammengo gyeyamalira siniya ey'omukaaga. Nambooze yakola Diguli mu Kuddukanya Bizinensi eyitibwa Bachelors Degree in Business Administration ga yasomera ku Nkumba University e Entebbe, mu Uganda mu  2002.

## Emirimu gye
Nambooze worked yasooka ku kukola gw'akuyingiza bwino mu Minisitule Y'ebyemisomo nga tannaba kutandika kukola naaba Hunger project mu Ggombolola y'eKalamba mu Disitulikiti y'eButambala. Puloojekiti eno yatandikibwawo okusomesa abakyala mu kisaawe ky'okufuna obukugu mu by'ensimbi basobole okwejja mu bwavu. Mu ppulojekiti eno baatandikawo SACCO era olw'amanyi geya ssaamu, yalondebwa okugikulira.

Mu 2011, Nambooze yatandika bbanka nga eyitibwa lya Trust Development Initiative (TRUDI) era nga ensangi zino gy'akola nga Omuddukanya waayo. Mu 2016, yeesimbawo ku kifo Mmemba wa paalamenti omukyala owa Disitulikiti y'eMpigi lwakuba teyasobola kuyitamu. Mu 2021, Nambooze yakomawo okwesimbawo mu kifo ky'ekimu era ku mulundu guno yawangula. Y'omu ku bakuumi baamateeka mu paalamenti ya Uganda nga aweerezanga Memba wa Paalamenti Omukyala akiikirira Disitulikiti y'eMpigi district.

## Ebijuliziddwa

* Survey:Mmemba wa NUP Teddy Nambooze akulembeddemu neebitundu 51% ,mu mpaka z'omubaka Omukyala owa Mpigi
* Ba Minisita Kamuntu, Nabakooba, Kasolo, Tumwesigye  be baali babbinkana naye